गेंदबाजी में सुधार की जरूरत : धोनी  
इंग्लैंड दौरे पर लगातार हार झेल रही भारतीय क्रिकेट टीम के कप्तान महेंद्र सिंह धोनी ने कहा है कि गेंदबाजी में सुधार की जरूरत है।
इंग्लैंड दौरे पर लगातार हार झेल रही भारतीय क्रिकेट टीम के कप्तान महेंद्र सिंह धोनी ने कहा है कि गेंदबाजी में सुधार की जरूरत है। रोस बाउल में मंगलवार को खेले गए दूसरे एकदिवसीय अंतरराष्ट्रीय मुकाबले में इंग्लैंड ने भारत को सात विकेट से हरा दिया। पांच एकदिवसीय मुकाबलों की श्रृंखला का पहला मैच बारिश की भेंट चढ़ गया था। इस प्रकार इंग्लैंड ने इस श्रृंखला में 1-0 की बढ़त बना ली।  वेबसाइट ने धोनी के हवाले से लिखा है, "गेंदबाजी में सुधार की जरूरत है। हमारे मुख्य गेंदबाज नहीं हैं। हम अतिरिक्त बल्लेबाज के बिना और पांच गेंदबाजों के साथ नहीं खेल सकते।" उल्लेखनीय है कि मौजूदा इंग्लैंड दौरे पर भारतीय टीम अब तक एक भी अंतरराष्ट्रीय मुकाबला नहीं जीत सकी है। चार टेस्ट मैचों की श्रृंखला में उसे 0-4 से हार का सामना करना पड़ा था जबकि एकमात्र ट्वेंटी-20 मुकाबले में इंग्लैंड ने मेहमान टीम को छह विकेट से हराया था।  वेबसाइट के मुताबिक धोनी ने कहा, "मुझे लगता है कि हमने बल्लेबाजी अच्छी की और करीब 190 का स्कोर बनाया। जब आप लक्ष्य को बचाने के लिए मैदान पर उतरते हैं तो उस दौरान पावरप्ले महत्वपूर्ण हो जाता है। जो हमारे पक्ष में नहीं रहा।"